Beats Pliz

Ο Φώτης Γεωργιάδης, ευρέως γνωστός ως Beats Pliz, είναι Έλληνας μουσικός παραγωγός και βιντεογράφος από τη Θεσσαλονίκη.

 Βιογραφία 
Γεννήθηκε και μεγάλωσε στην Νεάπολη Θεσσαλονίκης. Έγινε ευρύτερα γνωστός όταν το 2016 κυκλοφόρησε την πρώτη του παραγωγή στο Spotify με όνομα "I'm The Man". Ακολούθησαν αρκετά singles εκείνη την περίοδο. Στην συνέχεια, το 2017, ακολούθησε επίσης το "Neon Tan". Στα μέσα του 2018 κυκλοφόρησε ένα CD Promo, το οποίο φαίνεται να κρατάνε στα χέρια τους ο N.O.E. και ο Light. 

Το 2020, μία παραγωγή του χρησιμοποιήθηκε από τον Sadam στο τραγούδι "Hooligans", το οποίο έγινε γνωστό γρήγορα όχι μόνο για το περιεχόμενο των στίχων του, αλλά γιατί η οδός της Τσιμισκή στην Θεσσαλονίκη κλείστηκε για να βιντεοσκοπηθεί το video clip.  Το ίδιο έτος υπήρξε βιντεογράφος στα μουσικά session του Dof Twogee με όνομα "Dof Sessions". Το 2021, το τραγούδι του Wang στα session ανήκει στην παραγωγή του Beats Pliz, με όνομα "Tsigalko".  Από τότε συνέχισε να δημιουργεί μουσικές παραγωγές οι οποίες χρησιμοποιήθηκαν από πολύ γνωστούς ραπ καλλιτέχνες. Ξεχώρισε το τραγούδι με όνομα "Το Παράθυρό Μου", το οποίο ανήκει σε παραγωγή του και ο ράπερ που το χρησιμοποίησε είναι ο Λεξ. Ξεπέρασε και έφτασε τα πέντε εκατομμύρια streams.  Επιπλέον μία από τις πιο πρόσφατες παραγωγές του είναι το τραγούδι "Ιούδας" μαζί με τον Sadam που κυκλοφόρησε στις αρχές του 2024, ανήκοντας στον δίσκο "Γολγοθάς".

 Arte Povera 

Το πρώτο άλμπουμ του Beats Pliz, Arte Povera, κυκλοφόρησε στις 21 Απριλίου 2023, σχεδόν ένα μήνα μετά την κυκλοφορία του ντοκιμαντέρ Arte Povera – The Documentary, το οποίο ακολουθεί τα στάδια ανάπτυξης του άλμπουμ. Το άλμπουμ περιέχει τα εξής γνωστά ονόματα: Εθισμός, Μικρός Κλέφτης, Dani Gambino, Bloody Hawk, Sadam, Vlospa, Hawk , Wang και Λεξ.  Στις πρώτες πέντε ημέρες κυκλοφορίας του, το Arte Povera έχει καταφέρει να είναι στα TOP 5 Spotify Debut Album στα παγκόσμια charts και νούμερο ένα μουσικό ντοκιμαντέρ στα box office της Ελλάδας. Μέχρι και τον Δεκέμβριο του 2023, σύμφωνα με το Spotify, ο δίσκος έχει ξεπεράσει τα 20 εκατομμύρια streams.  Κυκλοφορεί επίσημα από την Minos EMI. 

Στις 5 Ιουνίου του 2023 κυκλοφόρησε ένα δίσκο με όνομα "Arte Povera - The Soundtrack" στο Spotify, ο οποίος δίσκος φαίνεται να είναι όλες οι παραγωγές σε instrumentals από τα κλασσικά κομμάτια του Arte Povera, με μικρές μίξεις και διαφορές. 

Στις 31 Μαρτίου 2023 το μουσικό ντοκιμαντέρ πραγματοποιεί πρεμιέρα στους κινηματογράφους.   Στο ντοκιμαντέρ αναφέρει αρχικά λίγα πράγματα για την ζωή του και τον εαυτό του, όπως επίσης και λίγα πράγματα για την μουσική του καριέρα.   Στην συνέχεια προβάλει το ταξίδι του σε τρεις διαφορετικές χώρες της Ευρώπης και την διαδικασία παραγωγής της μουσικής στα στούντιο από ορχήστρες ανώτατου επιπέδου. Έπειτα μας δείχνει την διαδικασία που κάνουν οι rappers στο να γράψουν τους στίχους τους πάνω στα beats και τέλος αναφέρει την επίσημη κυκλοφορία του δίσκου.   Διαρκεί 90 λεπτά, στην κατηγορία μουσικού ντοκιμαντέρ και η καταλληλόλητα είναι 12 έτη.   Σε λιγότερο από ένα μήνα της κυκλοφορίας του, αναδείχθηκε το νούμερο ένα μουσικό μουσικό ντοκιμαντέρ στην ιστορία του ελληνικού box office!  Η ταινία ξανά προβάλλεται στον κινηματογράφο από τον Νοέμβριο του 2023.  Από τις 10 Απριλίου του 2024 προβάλλεται και στο YouTube. 
 Συναυλίες 
Μετά την αγάπη και την στήριξη του κόσμου για την συγκεκριμένη δουλειά, ο καλλιτέχνης πραγματοποίησε δύο συναυλίες, με όλους τους καλλιτέχνες και την πλήρη προβολή του ντοκιμαντέρ σε Αθήνα και Θεσσαλονίκη. Η παρουσίαση του δίσκου είχε μάλιστα και live παρουσία ορχήστρας, η οποία καθήλωνε όλης της συναυλίας. 

Στις 8 Σεπτεμβρίου του 2023, στην Αθήνα, πραγματοποιήθηκε μία μικρή συναυλία του Arte Povera στο "Off The Hook Festival", με κάποιους από τους καλλιτέχνες που συμμετέχουν στον δίσκο. 

Στην Αθήνα πραγματοποιήθηκε στον Λυκαβηττό στις 14 Οκτωβρίου 2023 έχοντας μαζέψει όλων των λογιών τις ηλικίες και πάρα πολύ κόσμο.   Δέχτηκε πολλές κριτικές οι οποίες ήταν θετικές.  Επίσης, το live έγινε sold-out λίγο μετά την ανακοίνωση του. 

Στην Θεσσαλονίκη πραγματοποιήθηκε στο Θέατρο Γης στις 4 Νοεμβρίου 2023.   

 Εξωτερικοί Σύνδεσμοι 
Ο Beats Pliz στο Instagram
Ο Beats Pliz στο YouTube
Ο Beats Pliz στο Facebook
Ο Beats Pliz στο Spotify
Ο Beats Pliz στο AppleMusic
Η συνέντευξή του στο VICE

 Παραπομπές 

Κατηγορία:Έλληνες μουσικοί παραγωγοί
Κατηγορία:Έλληνες μουσικοί
Κατηγορία:Έλληνες ράπερ
Κατηγορία:Μουσικοί παραγωγοί
Κατηγορία:Έλληνες καλλιτέχνες